Julisteseinän voi ryhmitellä harmoniseksi ja yhtenäiseksi tai abstraktiksi ja vastakohtaiseksi aina sen mukaan, mitä motiiveja ja kokoja valitset. Voit yhdistellä toisiinsa pieniä ja isoja kuvia ja luoda kauniilla järjestelyllä erityisen huomiota herättävän seinäkoristeen. Tinkimättömän symmetrinen, luovan kaoottinen tai jotakin siltä väliltä – vapautesi on rajaton. Kun suunnittelet julisteseinän kokoamista, kannattaa ensin miettiä motiivien ja kokojen valintaa. Julistekaupassamme on valtava valikoima klassista ja nykytaidetta edustavia maalauksia sekä kuvituksia ja valokuvia, joista voit valita omat motiivisi. Hakutoimintomme ja teemaluokkamme auttavat sinua löytämään sopivat motiivit julistekokonaisuuteesi. Kuvien koon valinta riippuu siitä, kuinka paljon tilaa on käytettävissä. Voit koota suuren kuvaseinän olohuoneen sohvan yläpuolelle tai sommitella lastenhuoneeseen kolmesta neljään pienikokoista taulua. Erilaisia efektejä syntyy myös sen mukaan, miten julisteet järjestellään. Monta samankokoista julistetta luo miellyttävän harmonian. Kun järjestät vierekkäin erikokoisia julisteita, syntyy puolestaan luovan kaaoksen vaikutelma. Lisää ilmettä seinäkoristeluun saat käyttämällä kehystettyjä julisteita.